Karl Robert Saluri

Karl Robert Saluri (sündinud 6. augustil 1993 Kuimetsas Raplamaal) on eesti kergejõustiklane (kümnevõistleja) ja treener.

Haridus

Ta on lõpetanud 2013. aastal Audentese Spordigümnaasiumi ning 2018. aastal toiduturunduse erialal ja 2019. aastal põllumajandusäri magistrina Georgia ülikooli Ameerika Ühendriikides.

Sportlastee
Treenerid
2005. aastast treenis Saluri Kose Spordikoolis Ando Algre käe all, aastatel 2011–2013 Audentese Spordigümnaasiumis Tõnu Kaukise ja 2014–2020 USA-s Georgia Ülikoolis Petros Kyprianou juhendamisel. 

Saavutused
2011. aasta juunioride Euroopa meistrivõistlustel kergejõustikus sai ta 8. koha 7453 punktiga (tollane isiklik rekordKarl-Robert Saluri sai EM-il isikliku rekordiga 8. koha, Õhtuleht, 24. juuli 2011.).

Aprillis 2016 püstitas ta isikliku rekordi punktisummaga 8108, täites napilt olümpianormi. 2016. aasta suveolümpiamängudel saavutas ta 23. koha 7223 punktiga.

Augustis 2017 sai ta 2017. aasta kergejõustiku MM-il 8025 punktiga 13. koha (üksikalad 10,55 - 7.49 - 13.98 - 1.84 - 47.76 - 15,36 - 40.43, 5.00 - 57.12 - 4.31,31), mis on tema isiklikust rekordist 83 punkti vähem.Delfi otseblogi Londoni MM-ilt Delfi Sport, 12. august 2017

2018. aasta Euroopa meistrivõistlused kergejõustikus katkestas pärast kettaheite ebaõnnestumist.Katkestanud Saluri plaanib järgmisel aastal suurt muutust Postimees, 8. august 2018.

Märtsis 2019 osales kergejõustiku Euroopa sisemeistrivõistlustel, kus ta samuti katkestas. Esimesel alal, 60 meetri jooksus, püstitas uueks sise-EMi rekordiks 6.75. Õiglane lõpetas sise-EMi avapäeva 8. kohal, hästi alustanud Saluri katkestas Eesti Kergejõustikuliit, 2. märts 2019.

Aastatel 2013–2019 kuulus Eesti kergejõustikukoondisse.

Mais 2020 teatas tippsportlaskarjääri lõpetamisest.Intervjuu Karl Robert Saluri jättis tippspordi lõplikult ning rajab USA-s uut karjääri Postimees, 14. mai 2020.

2022. aasta veebruaris oli Eesti meistrivõistlustel esmakordselt kavas 4x400 meetri segateatejooks. Kartl Robert Saluri tuli Tartu spordiseltsi Kalev võistkonna koosseisus Eesti sisemeistriks (võistkond püstitas Eesti rekordi ajaga 3.30,57).

Isiklik rekord

Saluri isiklik rekord kümnevõistluses on 7. juunil 2018 USA üliõpilaste meistrivõistlustel Eugene'is saavutatud 8137 punkti (10.50/+0.5 - 7.70/+2.7 - 14.41 - 1.83 - 48.14 - 15.25/-0.7 - 42.95 - 4.81 - 56.91 - 4:24.49).NCAA Division I Championships June 6-9, 2018 – Combined Event Total Scores: Decathlon. NCAA veebileht (vaadatud 07.06.2018)

Blogi Kuimetsa Kuld
Karl Robert Saluri ema Iiris Saluri on alates 2010. aastast kajastanud poja sportlaskarjääri blogis Kuimetsa Kuld.Blogi Kuimetsa Kuld.

Mälestuskild: tippsportlase esimesed treeninguvahendid

Treenerikarjäär
2021. aastast töötab Karl Robert Saluri kergejõustikutreenerina, 2021. aasta teisest poolest on üks tema juhendatavaid Karel Tilga.Karel Tilga tuli USA-st tagasi Eestisse ja vahetas treenerit ERR Sport, 27.12.2021.

Isiklikku
Ema Iiris Saluri, isa Priidik Saluri, Robertil on kaks õde ja vend, ning kaks poolõde.

Viited

Välislingid
 Karl Robert Saluri blogi


Kategooria:Eesti kümnevõistlejad
Kategooria:Eesti kergejõustikutreenerid
Kategooria:Sündinud 1993